אירוויזיון הילדים 2014

תחרות הזמר **אירוויזיון הילדים 2014** היא תחרות השירים לילדים ה-12 של רשת השידור "אירוויזיון" מטעם איגוד השידור האירופי. שנערכה ב-15 בנובמבר 2014 ב"האנגר" תעשייתי גדול של "מספנות מלטה" בעיירה מרסה, שנמצאת ליד הנמל הגדול ובמרחק נסיעה קצר מוולטה בירת מלטה. המבנה יכול להכיל כ-4,500 איש בישיבה ובעמידה. זו הפעם הראשונה שהתחרות נערכה במלטה וזו הפעם השלישית שהאירוע מתקיים במדינה שזכתה בשנה הקודמת, אחרי שמלטה זכתה באירוויזיון הילדים 2013, עם השיר "ההתחלה" על ידי גאיה קאווז'י. רשות השידור המלטזית (PBS) הייתה רשות השידור המארחת. את התחרות הנחתה לבדה מואירה דיליה, מגישת תוכניות המפורסמת במלטה, זאת הפעם הראשונה בתחרות שבה הייתה מנחה אחת.

## המדינה המארחת
ב-18 בדצמבר 2013 הודיע איגוד השידור האירופי שמלטה נבחרה לארח את התחרות בשל החוק שנכנס לתקנון מ-2012 "המדינה הזוכה היא מארחת אלא אם היא לא רוצה/יכולה לארח" ולאחר שמלטה אישרה את רצונה.
אך הוכרז שמי שיערך באופן רשמי הוא מלטה ולא עיר ספציפית כמו שקורה בדרך כלל.
ומאוחר יותר הודיעה רשות השידור המלטזית שהתחרות תהיה במספנה במרסה שתעבור הסבה לאולם למשך כחודש ושבפעם הראשונה בתחרות תהיה מנחה יחידה מואירה דיליה שהנחתה כמה קדמים מלטזים בשנים קודמות והגישה את הנקודות של מלטה ב-אירוויזיון 2007.

## שינויים משנים קודמות
שישה עשר בתי ספר ממלטה ישתתפו במופע וחלק מרכזי ממנו יתרכז סביבם.

### ההצבעה
השנה לאחר התחרות הוכרז על ידי איגוד השידור האירופי שתתפרסם רשימה המראה איך השופטים הצביעו ואיך הקהל הצביע בכל מדינה.
בנוסף הוכרז שהחברה שתתמוך בהצבעות תהיה חברה הולנדית שבה כל קול מתקבל כלומר גם אם רק 20 קולות יתקבלו ממדינה מסוימת זה יספיק כדי לשמש כהצבעת קהל (בשנים קודמות אם לא הייתה כמות מסוימת של קולות רק כמות השופטים הכריעו).
בנוסף איגוד השידור האירופי הכריז ב-30 באוקטובר על הצבעה שאר העולם כלומר שכל אדם שהוא לא מאחת המדינות יוכל להצביע בקישור שיופיע בזמן הצבעות הקהל באתר הרשמי שלהם בו תהיה קריינות באנגלית בזמן המופע דבר המעורר המון ביקורת ולמרות שההצבעה לא תחשב בתחרות הזוכה בהצבעת שאר העולם יקבל פרס מיוחד במסיבת העיתונאים אחריה.

### קריאת הניקוד
קריאת הניקוד בשנה זו תהיה כמו באירוויזיון כלומר שהנקודות בין 1 ל-7 מופיעות על המסך והדוברים מקריאים את 8, 10 ו-12 הנקודות+חבר שיפוט המורכב ממשתתפים לשעבר וילדים מוכרים בתעשיית המוזיקה במדינות שלהם.

### החזרות
בחזרות למעט ביום המופע וביום החזרה הגנרלית, המדינות לא יעשו חזרות לפי סדר הופעתם בתחרות אלא לפי סדר שנקבע מראש כדי לאפשר למשלחות לצאת לסיורים במלטה ולבקר בבתי ספר שם ביומים של סבב שהם אינם נמצאים בו.
בימים ראשון ושלישי לפני התחרות יעלו על הבמה לפי הסדר שנקבע: 1. הולנד 2. שוודיה 3. ארמניה 4. רוסיה 5. איטליה 6. אוקראינה 7. בולגריה 8. קפריסין

בימים שני ורביעי לפני התחרות יעלו על הבמה לפי הסדר שנקבע: 1. גאורגיה 2. מונטנגרו 3. קרואטיה 4. סן מרינו 5. סרביה 6. סלובניה 7. מלטה 8. בלארוס

### סדר הופעת המדינות בתחרות
רשות השידור המלטזית וצוות ההפקה של התחרות ביקשו לקבוע בעצמם את סדר ההופעות כדי שלא יהיו שירים דומים אחד אחרי השני, הרעיון אושר עם כמה כללים:
* מלטה תופיע כמספר שיר שיבחר באופן אקראי
* השיר שימוקם כשיר הפותח והשיר שימוקם כשיר הסוגר יבחרו גם הם בהגרלה
* שלושה עשר השירים הנותרים יחולקו לחלק הראשון של המופע ולחלק שני של המופע ומהחלקים רשות השידור המלטזית תקבע את מיקום השיר
* לפי שהסדר ייחשף ב-9 בנובמבר 2014 המפקח על התחרות וכמה משלחות יבדקו אותו

### שידור התחרות
15 מהמדינות המתחרות, תחנות רדיו בכל הממלכה המאוחדת ואירלנד והאתר הרשמי ישדרו את התחרות בשידור חי. בסלובניה, אוסטרליה, ארגנטינה, פרו, ארצות הברית, ניו זילנד וסינגפור התחרות תשודר באיחור שבין שעה ליום.

### חשיפת שמות השופטים
לראשונה בתחרות זו שמות השופטים נחשפו בבוקר יום התחרות, בין השמות המוכרים יותר
יורי ואסצ'ק נציג בלארוס באירוויזיון 2014, נציג ארמניה באותה שנה אראם סארגסיאן והפזמונאי הרוסי יורי אנטין.

## מדינות משתתפות

ממוזער|232x232px|ולדיסלב יעקובלב המפקח ומנהל התחרות מטעם איגוד השידור האירופי

## מדינות אחרות
### מדינות המשתתפות בפעם הראשונה בתחרות
*  איטליה - רשות השידור האיטלקית שלחה גורמים ביחד עם המשלחת של סן מרינו לראות את אירוויזיון הילדים 2013, בתחילת יולי 2014 הוכרז שאיטליה תשתתף בפעם הראשונה בתולדותיה.
*  מונטנגרו - ב-18 ביולי 2014 הודיעה רשות השידור של מונטנגרו על הצטרפות לאירוויזיון הילדים בפעם הראשונה.
*  סלובניה - ב-19 באוגוסט 2014 הודיע המפקח על התחרות ולדיסלב בטוויטר שלו שסלובניה תשתתף השנה, זאת לאחר שהוא נסע לדבר בסלובניה על התחרות.

### מדינות שחזרו אחרי פרישה
*  בולגריה - ב-31 ביולי 2014 הודיעה רשות השידור הבולגרית שבולגריה תחזור לתחרות לאחר שנתיים בהן לא השתתפה.
*  סרביה - לאחר פרישתה מהתחרות בשנת 2010, רשות השידור הסרבית הודיעה בסוף יולי 2014 שהיא חוזרת לתחרות.
*  קפריסין - לאחר פרישתה מהתחרות בשנת 2009, רשות השידור הקפריסאית הודיעה בתחילת יולי 2014 שהיא חוזרת לתחרות.
*  קרואטיה - בסוף ספטמבר 2014 הודיעה רשות השידור הקרואטית שלאחר שבע שנים שבהן היא לא השתתפה קרואטיה תחזור לתחרות אך היא תשדר ב-HRT2 ולא ב-HRT1 כמו בשנים שלפני הפרישה.

### מדינות שלא השתתפו השנה אך לא שללו השתתפות ב-2015
*  אירלנד - באירלנד יש שני גופי שידור RTÉ רשות השידור המרכזית המשדרת בשפה האנגלית שמשתתפת באירוויזיון המבוגרים ו-TG4 שמשדרת בשפה האירית. מנהלת TG4 הודיעה שהערוץ מעוניין להשתתף באירוויזיון הילדים ותעשה כל ניסיון אפשרי כדי להשתתף גם לאחר הסירוב של הארגון BAI לעזור במימון. ב-1 ביולי הודיעה TG4 שאירלנד לא תשתתף ב-2014 אבל תנסה לעשות כן ב-2015.
*  גרמניה - רשות השידור הגרמנית (NDR) שלחה נציגים לצפות באירוויזיון הילדים 2013 והודיעה שהיא תשלח נציגים לצפות גם באירוויזיון הילדים השנה אך לא תשתתף בתחרות. גרמניה לא שללה השתתפות ב-2015.
*  הונגריה - רשות השידור ההונגרית שלחה נציגים לצפות באירוויזיון הילדים 2013 אך באמצע יולי 2014 רשות השידור ההונגרית אישרה ל-eurovoix שלא תשתתף אבל הודיעה שהיא תשלח גם השנה נציגים לתחרות ולקדמים של בלארוס והולנד.
*  יוון - למרות ההכרזה על השתתפות בתחרות במאי 2014, הוחלט בתחילת יולי 2014 על ידי רשות השידור היוונית (NERITׁׂ) שלא להשתתף בתחרות השנה, אך לא שללה השתתפות בשנה הבאה.
*  מקדוניה - בארבעה בספטמבר 2014 הודיעה רשות השידור המקדונית שהיא לא תשתתף עקב לוח שידורים צפוף בתקופה זו ושהם ינסו לחזור ב-2015.
*  פינלנד - רשות השידור הפינית הודיעה שהיא לא תשתתף ב-2014 אבל לא שללה השתתפות ב-2015.
*  רומניה - גורם ברשות השידור הרומנית (TVR) הודיע שרומניה אולי תחזור לתחרות אך לבסוף ההחלטה נדחתה למרות שלא שללה האפשרות לחזרה בשנים הבאות.

### רשויות שידור שהודיעו שלא ישתתפו בעתיד הקרוב או לא הגיבו לגבי השנים הבאות
*  אוסטריה - רשות השידור האוסטרית (ORF) הודיעה בדואר אלקטרוני לאחד ממבררי ההשתתפות שהיא לא תשתתף השנה בתחרות.
*  איסלנד - בהודעה לאתר eurovoix מרשות השידור האיסלנדית נמסר שיש סיכוי גדול שהם ישתתפו ב-2014 אך שום דבר עוד לא הוחלט. בהודעה לאחר חודש הוכרז שהם לא ישתתפו.
*  בלגיה - הערוץ הפלמי לילדים KETNET הודיע שבלגיה לא תחזור השנה לאירוויזיון הילדים.
*  הממלכה המאוחדת - שניים משלושת הערוצים הרשאים להשתתף הודיעו שהם לא ישלחו נציגות לתחרות והשלישי הגיב בצורה לא ברורה בנושא.
*  דנמרק - גורם ברשות השידור הדנית (DR) הודיע שדנמרק לא תחזור לאירוויזיון הילדים וגם רשות השידור השנייה בדנמרק TV2 הודיעה שהיא לא תשלח נציגות.
*  ליטא - רשות השידור הליטאית (LRTׁׁ) הודיעה בדואר אלקטרוני לאחד ממבררי ההשתתפות שהיא לא תשתתף השנה בתחרות.
*  נורווגיה - ברשות השידור הנורווגית הראשית (NRK) הודיעו ב-18 בדצמבר 2013 כי נורווגיה לא תחזור בשנת 2014, קיים סיכוי שרשתות שידור אחרות ינסו להשתתף.
*  ספרד - ראש המשלחת הספרדית לאירוויזיון הודיע ב-21 במאי 2014 שהיא לא תשתתף באירוויזיון הילדים ב-2014.
*  פורטוגל - הדירקטוריון של רשות השידור הפורטוגלית הודיע שהם לא ישתתפו השנה בתחרות.
*  צ'כיה - רשות השידור הצ'כית (CT) הודיעה שהיא לא שוללת השתתפות באירוויזיון הילדים ב-2014 בערוץ הילדים החדש שלהם, אך לבסוף הודיעה רשות השידור כי צ'כיה לא תשתתף.
*  שווייץ - רשות השידור של החלק האיטלקי בשווייץ שהשתתפה בשנת 2004 הודיעה שהיא לא תיקח חלק השנה. לא ידועה הדעה של שלוש רשויות השידור האחרות.

## מוסרי ניקוד
מסירת הניקוד לתחרות בוצעה מהאולם עצמו במלטה.
*חבר שיפוט המורכב מילדים - מוסרת הניקוד - גאיה קאוזי הזוכה בשנה שעברה
*  אוקראינה - מוסרת הניקוד - סופיה טרסובה - הנציגה האוקראינית ב-2013 שסיימה במקום השני.
*  איטליה - מוסרת הניקוד - ג'ורדין
*  ארמניה - מוסרת הניקוד - מוניקה אוונאסין - הנציגה הארמנית ב-2013 שסיימה במקום השישי.
*  בלארוס - מוסרת הניקוד - קטרינה טפריקינה בת ה-11 ממינסק.
*  בולגריה - מוסרת הניקוד - אינה אנגלובה בת ה-10.
*  גאורגיה - מוסרת הניקוד - מרים קאונזגורוה בת ה-14.
*  הולנד - מוסרות הניקוד - מילן ורוזאן - הנציגות ההולנדית ב-2013 שסיימו במקום השמיני.
*  מונטנגרו - מוסרת הניקוד - אלכסנדרה
*  מלטה - מוסר הניקוד - ג'וליאן פלצון (אחיה הקטן של פדריקה)
*  סלובניה - מוסר הניקוד - גל פיור בן ה-12 (תלמיד כיתתה של אולה).
*  סן מרינו - מוסרת הניקוד - קלרה
*  סרביה - מוסרת הניקוד - תמרה וסקוביץ' בת ה-14 .
*  קפריסין - מוסר הניקוד - פריס ניקולו בן ה-15.
*  קרואטיה - מוסרת הניקוד - שרה
*  רוסיה - מוסרת הניקוד - מריה קאריבה
*  שוודיה - מוסר הניקוד - אליאס אלפורס אלפסטרום - הנציג השוודי ב-2013 שסיים במקום התשיעי.

## קישורים חיצוניים

* 

2014
קטגוריה:2014 במוזיקה
קטגוריה:מלטה: תרבות
קטגוריה:2014 באירופה